Haddy Njie

**Mona Haddy Jatou Njie** (tidligere stavet **N'jie**) (født 1979) er en norsk sanger, låtskriver, forfatter, journalist, skuespiller og programleder.

## Bakgrunn
Hun vokste opp på Kolbotn sørøst for Oslo, og var elev ved Oslo Private Gymnasium fra 1995 til 1998. Hun er utdannet journalist fra Høgskolen i Oslo. Haddy Njies far er fra Gambia, moren fra Norge, og hennes søster er illustratøren og barnebokforfatteren Lisa Aisato N'jie Solberg. Hun er også søster til Jankeh Lion Njie, som står bak Jarga Designs.

I boken *[[Hvem er Hvem?]]* (15. utgave, fra 2008) ble hun nevnt som en av landets ti mest innflytelsesrike mennesker med minoritetsbakgrunn.

Hun er gift med Ap-politiker Trond Giske. 

## Musikkarriere
Som soloartist har Njie utgitt platene *White Lies* (Via Music 2005), *Welcome Home* (Trust Me Records 2007) og *World of The Free* (Universal Music Group 2010). Hun har også turnert på ungdomsskoler med Rikskonsertene. I februar 2015 kom hennes første plate på norsk: Nattblomst (Grappa 2015). Hun var en deltaker i andre sesong i serien *[[Maskorama]]*, hvor hun røk ut i episode 3 den 20. november 2021. Hennes forkledning var rollen som «Havfruen», og sangen hun fremførte var Cher sin låt «*Strong Enough*».

## Skuespiller
I 2014 spilte hun Gry i Per-Olav Sørensens musikal *Ta meg med!*.

Samme året hadde hun hovedrollen i del 2 av Robert Rønnings kortfilmtrilogi *Skriften på veggen*.

Høsten 2017 og våren 2018, spilte hun Fantine i suksessoppsetningen Les Miserables på Folketeatret.

## Journalist og forfatter
Hun har skrevet som frilanser for en rekke norske magasiner, deriblant *[[KK (ukeblad)|KK]]* og helsemagasinet *[[Puls (magasin)|Puls]]*. Siden sommeren 2007 har hun vært fast lørdagsspaltist i *[[Dagbladet]]* og alternerer der med Cathrine Sandnes, Knut Nærum og Kjetil Rolness. Dessuten har hun satt opp to helaftens show med gruppa Queendom. 

I 2008 skrev hun teaterstykket *[[Jeg vet hvorfor]]* for Den Unge Scenen.  Høsten 2008 debuterte hun med lettlestboken *[[Dans, dans!]]* og Queendom-boken *[[Oppdrag Norge]]*, begge på Cappelen Damm. I 2004/2005 var hun reporter fra Østlandssendingen og Dagrevyen. I 2016 ga hun ut bildeboka *Snart sover du - et års god natt* som er illustrert av søsteren Lisa Aisato og oversatt til flere språk, blant annet engelsk, kinesisk, svensk og dansk. I 2019 ga hun ut *Dagbok 13. desember – 13. februar,* en skildring av sine opplevelser omkring den såkalte «Giske-saken», hvor hun tar et oppgjør med sin manns politiske motstandere og konkurrenter.

## Programleder i NRK
Njie var programleder i ungdomsprogrammet *[[Midt i smørøyet]]* i 1990. Hun har siden også jobbet i *[[NRK]]s nyhetsprogram [[Dagsrevyen]]* som reporter.

Sammen med Dan Børge Akerø har hun ledet TV-aksjonen i 2009 og 2010, i 2011 sammen med Erik Thorstvedt, i 2013 sammen med Jan Petter Saltvedt, i 2014 sammen med Jan Petter Saltvedt og Jenny Skavlan og i 2015 sammen med Jarle Roheim Håkonsen. For TV-aksjonen 2010 ble hun kåret til beste kvinnelige programleder under Gullruten 2011. 

I mai 2010 ledet hun den internasjonale sangkonkurransen Eurovision Song Contest 2010 i Telenor Arena sammen med Erik Solbakken og Nadia Hasnaoui. Våren 2011 var hun frontfigur og debattleder i programserien *[[Mysteriet Norge]]*. Hun ledet Idrettsgallaen 2011 sammen med Erik Solbakken og Idrettsgallaen 2012 og Idrettsgallaen 2013 sammen med Anne Rimmen. 17. mai 2014 ledet hun Grunnlovsjubileet fra Eidsvoll sammen med skuespiller Jakob Oftebro og sommeren 2014, 2016 og 2017 var hun programleder i NRKs *[[Sommeråpent]]*.

Njie stod som programleder for NRKs TV-produksjon *[[Minnemarkeringen i Oslo 21. august 2011]]* og *[[Minnemarkeringen i Oslo 22. juli 2012|Minnekonsert for 22. juli]].*

## Diskografi
;Album
* *[[White Lies (Haddy N'jie-album)|White Lies]]* (2005)
* *[[Welcome Home (Haddy N'jie & A Few Good Men-album)|Welcome Home]]* (2007)
* *[[World of the Free]]* (2010)
* *[[Nattblomst (Haddy N'jie-album)|Nattblomst]]* (2015)
;Singler
* *They See Millions* (2007)
* *Happy New Year* (2009)
* *Nattblomst* (2014)
* *Ny melodi* (2014)
* *Julenissen kommer i kveld* (2014), med Atle Pettersen
### Deltar på
* HoneyMilk: *[[In Glorious Mono]]* (2006)
* One People: *In the Beginning Was Love (The Indigenous Soul)* (2007)
* Artistforbundet: *[[Out of Norway &ndash; Selected Songs from Norwegian Artists 2007]]* (2007)
* Alvedanser: *[[Sprik]]* (2007)
* Go to Gate Records: *[[Nødutgang 2008]]* (2008)
* Prince-hyllest: *[[Shockadelica &ndash; 50th Anniversary Tribute to the Artist Known as Prince]]* (2008)
* White Lord Jesus: *[[...Into That Good Night]]* (2008)
* C+C Records: *[[Grusomme låter]]* (2008)
* Gunnar Andreas Berg & Yoruba Andabo: *[[Music Read In Teeth and Claws]]* (2008)
* Becaye Aw: *[[Sibi]]* (2009)
* One People: *[[One People &ndash; Volume 2: Teranga]]* (2009)
* MTG: *[[Fight Apathy &ndash; 46 artister, 31 nyinnspillinger]]* (2009)
* Task Force FGM: *[[Vision Action Change]]* (2010)
* 22. juli 2011: *[[Mitt lille land (album fra 2011)|Mitt lille land]]* (2011)
* Wagëblë: *[[Message of Hope]]* (2011)
* Women in Blues: *[[Broken Soul Blues]]* (2012)
* Pling: *[[Fine og ufine barnesanger]]* (2012)
* Ta meg med!: *[[Ta meg med &ndash; Musikken fra filmen]]* (2014)
* Raga Rockers-hyllest: *[[Sannhet på boks &ndash; en hyllest til Raga Rockers]]* (2015)
* Musical: *[[Les Misérables]]* ved *[[Folketeateret]]*, i rollen som Fantine (2017-2018)

## Referanser


## Eksterne lenker
* 
* 
*  «Haddy N'jie: The African face of Norwegian TV», fra CNN